	Devotshmëria, ruajtja nga dënimi i Allahut të Lartësuar dhe shpeshtimi i lutjes siç i lut Jusufi, paqja e Allahut qoftë mbi të:" Dhe nëse nuk më largon nga kurthi( imoraliteti) i tyre unë frikësohem se mund të bie në të."
Jusuf-33
	Të sjellësh në mëndje se Allahu i Madhëruar ja kompenson me të mira personit që për hir të Tij largohet nga gjynahet.
Profeti, lavdërimi dhe paqja e Allahut qofshin mbi të, ka thënë:" Dije se nëse e lë diçka për hir të Allahut, do ta zëvendësojë me diçka që është më e mirë për ty se ajo që le."
E shënoi Imam Ahmedi.
	Lënia e bisedave të cilat kanë të bëjnë me epshet, dhe pastrimi i tubimeve, takimeve nga fjalët dhe veprat provokuese, tunduese!
	Mosvonimi i martesës sapo të plotësohen mundësitë, dhe nëse nuk ka mundësi le të agjërojë sepse agjërimi është mbrojtje për të nga imoraliteti.
Siç e kanë transmetuar Buhariu dhe Muslimi!
	Pakësimi i ushqimit dhe i pirjes sepse e dobëson epshin!
	Ruajtja e shikimit dhe largimi nga vëndet ku ka përzierje me gra (të huaja), si në tregje (pa pasur nevojë), dhe mos veçimi në vënd të mbyllur me gra të huaja!
	Të këshillohen gratë muslimane që ti përmbahen mbulesës islame, mos të flasësh me gratë duke e zbutur dhe zbukuruar zërin, mos të veçohesh me ato, mos ti japësh dorën, mos të përziesh me ato!

	Shkaqet më të rëndësishme në Islam, që e ndihmojnë muslimanin që të largohet nga imoraliteti, perversiteti seksual dhe punët e pista!

	Leximi i sures dhe historisë së Jusufit, paqja e Allahut qoftë mbi të, dhe meditimi i saj, sikurse këshillohet leximi i historive të tjera nga Kurani dhe Suneti dhe historitë nga ngjarjet e të Parëve të Mirë!
	Shoqërimi me njerëz të mirë që urdhërojnë në të mira dhe ndalojnë nga të këqijat dhe largimi nga shoqëria e keqe e cila të thërret në të këqija!
	Kujto gjithmonë një nga rregullat e fesë, si do të sillesh me të tjerët do të sillen disa të tjerë me ty, pra imoraliteti është borxh që patjetër do ta shlyesh
	Preokupoje veten me gjëra që janë të dobishme, dhe ki kujdes nga koha bosh e cila është vrasëse, sepse kur  njeriu rri bosh fillojn dhe i vijnë mendime të këqija të cilat burojnë nga vetja e njeriut që urdhëron në të keqen dhe nga shejtani!
	Ti largohesh mjeteve, shkaqeve të cilat e tundojnë epshin e njeriut dhe e çojnë në shthurje, siç janë aparaturat moderne, elektronike dhe  aplikacionet që ato kanë!
	Ta vendosësh celularin ose kompjuterin në një vënd që është i zbuluar, i dukshëm sepse njeriu dobësohet kur ai është vetëm dhe nuk e shikon dikush!
	Ruajtja e simbolit të refuzimit dhe qortimit të së keqes, qoftë edhe në shkallën më të ulët të tij, që është refuzimi dhe qortimi me zemër, sepse kjo e ngjall zemrën dhe e shtyn të urdhërojë në të mira!



